महाराष्ट्र BJP के इस बड़े नेता ने किया दावा- 'राज्य में भारतीय जनता पार्टी की बनेगी सरकार क्योंकि...'  
चंद्रकांत पाटिल बोले- राज्य में बनेगी BJP की सरकार
कहा- भारतीय जनता पार्टी को 119 विधायकों का समर्थन प्राप्त
महाराष्ट्र BJP प्रमुख बोले- जल्द करेंगे सरकार का गठन
Maharashtra BJP pres, Chandrakant Patil: We have the highest number. With 119 MLAs we'll form BJP govt in state, Devendra Fadnavis has expressed this confidence before party leaders. We're committed to give a stable govt to state. There can't be a govt in Maharashtra without BJP. pic.twitter.com/h7fO3qJimo

पाटिल का दावा है कि 21 अक्टूबर को हुए चुनाव में भाजपा को 105 सीटें मिली थीं, लेकिन वर्तमान में उसके पास कुछ निर्दलीय विधायकों का समर्थन है और उसकी संख्या 119 पहुंच गई है. एक संवाददाता सम्मेलन में उन्होंने कहा, 'भाजपा सबसे बड़ी पार्टी है और निर्दलीय विधायकों के समर्थन से हमारी संख्या 119 पहुंच रही है. भाजपा इस संख्या के साथ सरकार बनाएगी.' उन्होंने कहा, 'हम राज्य में सभी राजनीतिक गतिविधियों पर करीब से नजर रख रहे हैं.'
चुनाव में 'महायुती' के तहत मैदान में उतरी भाजपा-शिवसेना को 161 सीटें मिली थीं, जिसके आधार पर वे आसानी से सरकार बना सकते थे. लेकिन ढाई-ढाई साल के मुख्यमंत्री पद की मांग पर शिवसेना अड़ गई और बात नहीं बनने पर राष्ट्रीय जनतांत्रिक गठबंधन (राजग) का साथ छोड़ दिया. विधानसभा चुनाव में भाजपा के प्रदर्शन के बारे में चर्चा करते हुए पाटिल ने कहा कि पार्टी को 1.42 करोड़ वोट मिले हैं और वह पहले स्थान पर है. 92 लाख वोटों के साथ NCP दूसरे, जबकि 90 लाख वोटों के साथ शिवसेना तीसरे स्थान पर है. पाटिल ने रेखांकित किया कि 1990 के बाद भाजपा के अलावा किसी भी दल को महाराष्ट्र में 100 से ज्यादा सीटें नहीं मिली हैं. भाजपा को 2014 और 2019 दोनों ही बार 100 से ज्यादा सीटें मिली हैं.